polyglot-tagger/wikipedia-language-snippets-filtered huggingface dataset:
ག མིའི་སེམས་ཁམས་དང་བསམ་པའི་གནོན་ཤུགས། གསང་རྒྱུད་ཟགས་གཤེར་གྱི་གནས་ཚུལ་སོགས་ལ་འབྲེལ་བ་ཡོད་ཅིང་། དགའ་སྐྱོ་ཆགས་སྡང་གང་རུང་གི་ཚོར་བ་ཆེས་ཆེ་བའི་སྐབས་ལ། གློ་བུར་དུ་སྐྲ་དཀར་པོ་མང་པོ་སྐྱེས་པའི་གནས་ཚུལ་འབྱུང་།
དེ་མ་ཟད། ཡུན་རིང་གི་དལ་ལངས་རང་བཞིན་གྱི་བསམ་པའི་གནོན་ཤུགས་ཡོད་ནའང་། སྐྲ་ལྷུང་བ་དང་སྐྲ་དཀར་པོར་འགྱུར་བ་ཡིན།
ང་ཚོའི་སྐྲ་ནི་མགོའི་སྐྱི་མོ་ནང་གི་སྤུའི་ཕྲ་ཕུང བརྒྱུད་ནས་སྐྱེས་པ་ཡིན་ལ། གལ་ཏེ་སྤུའི་ཕྲ་ཕུང་ལ་གནད་དོན་བྱུང་ན། སྐྲ་ཡང་མུ་མཐུད་དུ་མི་སྐྱེས་པ་ཡིན། གལ་ཏེ་མགོའི་སྐྱི་མོ་ནང་གི་ཕྲ་ཕུང་གཞན་པ་ཞིག་སྟེ་མདོག་ནག་རྒྱུའི་ཕྲ་ཕུང ལ་གནད་དོན་བྱུང་ན། སྐྱེས་པའི་སྐྲ་ཡང་དཀར་པོ་ཡིན།
སྐྲ་དཀར་པོར་འགྱུར་བའམ་སྐྱེས་པ་ལ། རྒྱུན་ལྡན་གྱི་རྒྱུ་རྐྱེན་ཞིག་ཡོད་པ་ནི་ལོ་རྒས་པ་ལས་ལའོ་ཨན་སྐྱུར་མའེ ཡི་གྲུང་གཤིས་མར་བབས་པའམ་ཡང་ན་མདོག་ནག་རྒྱུའི་ཕྲ་ཕུང་རིམ་པར་རྒས་པ་ལས་མདོག་ནག་རྒྱུའི་སྡེབ་སྦྱོར་ལ་གནད་དོན་བྱུང་བ་ཡིན། དེར་བརྟེན། ལོ་ཇེ་ཆེར་སོང་བ་དང་བསྟུན་ནས། མགོ་ཡི་སྐྲ་ཡང་དཀར་པོར་འགྱུར་སླ་བ་ཡིན།
ཚང་མས་ཤེས་པ་ཞིག་ལ། ལོ་ཆུང་དུས་ཀྱི་མགོ་ཡི་སྐྲ་ནི་ནག་པོ་ཡིན་པ་དང་། ལོ་རྒས་པ་དང་བསྟུན་ནས་རིམ་པར་དཀར་པོ་ལ་འགྱུར་བཞིན་ཡོད། ཡིན་ནའང་། མི་ཁ་ཤས་ནི་རྒས་པའི་དུས་ལ་མ་ཐོན་ཀྱང་། མགོ་ལ་སྐྲ་དཀར་པོ་སྐྱེ་བཞིན་ཡོད། དེ་རིང་། ང་ཚོས་མཉམ་དུ་སྐྲ་དཀར་པོའི་སྐོར་ནས་རྒྱུས་ལོན་ཐེངས་ཤིག་བྱེད།
མདུན་སྐོར་སུམ་ཅུ་ལ་མདུན་སྐོར་རེ་ལ་དུད་ཁྱིམ་ལྔ་བཅུ་ནས་ཉིས་བརྒྱ་མན་ཆད་ཅི་རིགས་པ་ཡོད། མདུན་སྐོར་ཆེ་ཁག་ལ་ནམ་རྒྱུན་དམག་མི་བརྒྱ་རེ་ཡོད་པ་ཡང་ཡོད་དེ། དཔེར་ན་བྱ་རྒོད་མི་བརྒྱ་རྟ་བརྒྱ། ར་རུའི་མི་བརྒྱ་རྟ་བརྒྱ་སོགས་ཡོད། བྱ་རྒོད་ཚང་གི་མངའ་ཞབས་སུ་གནའ་རོང་དང་ཨོ་གུར་སོགས་ཤོག་ཆེན་བརྒྱད་ལ་དཔོན་མགོ་བརྒྱད། གྱད་རུ་བརྒྱད། དམག་དཔོན་བརྒྱད། བསམ་གནས་བརྒྱད། དམག་ཤོག་བརྒྱད་ཀྱི་དམག་སྤྱི་གཅིག་དང་བཅས་སོགས་ཡོད་པས་མཚོན།
མདོ་ཁམས་སྡེ་དགེའི་རྒྱལ་པོ་ནི་མགར་གནམ་ཚ་འབྲུག་ནས་གདུང་རབས་ལྔ་བཅུ་ང་བརྒྱད་དང་། བོ་ཐར་བཀྲ་ཤིས་སེངྒེ་ནས་བཟུང་ནང་ཆེན་རྒྱལ་པོའི་སྲས་མོ་འཇམ་དབྱངས་དཔལ་མོའི་བར་རྒྱལ་རབས་ཉེར་བཞི། བླ་ཆེན་བྱམས་པ་ཕུན་ཚོགས་ནས་བཟུང་ལྷ་སྲས་ཚེ་དབང་བདུད་འདུལ་བར་ཁྲི་རབས་བཅོ་ལྔ།
གཉེར་ཕྱག་ལྷན་རྒྱས་ཁང་དུ་གཉེར་ཆེན་གསུམ། ཕྱག་མཛོད་གཉིས། དྲུང་སྐྱ་སེར་གཉིས་བཅས་རྒྱུན་བཞུགས་དགོས།
མགོ་ལོག་དང་། ཉག་རོང་། ལི་ཐང་། ཆབ་མདོ། ནང་ཆེན་ཏེ་མཐའ་མཚམས་ལ་ཕྱོགས་བཞིར་སྲུང་བའི་དཔོན་མགོ་ཆེན་པོ་ཁག་བཞི་སྟེ། ཤར་ཡིད་ལྷུང་ལྷ་རི་དཔོན། ལྷོ་སྒ་རྗེ་བྲག་དམར་དཔོན། ནུབ་འབྲོང་པ་དཔོན། བྱང་ལ་རྫ་སེར་ཤུལ་དཔོན་བཅས་ལ་གཉེར་ཆེན་གྱི་གོ་གནས་ཀྱང་ཡོད་ལ་དགྲ་མགོ་བརྡུང་བའི་ཐོ་བ་ཞེས་ཀྱང་འབོད།
ཁྲོམ་རྒན་ཆེ་བཞི་སྟེ། ཨ་འཛི་ཤོག་ཆེན། འབར་ཆུང་ཤོག་ཆེན། རྒྱ་ཤོད་ཤོག་ཆེན། ནག་ཐར་ཤོག་ཆེན་ཏེ་ལྷོ་ནུབ་ཉག་རོང་དང་འབའ་ཐང་གི་མཚམས་སུ་གནས་པའི་མངའ་སྡེ་དེ་དག་གི་དཔོན་པོ་རང་འཇགས་ཡིན་པས་བརྗེ་བསྐོ་བྱ་རྒྱུ་མེད།
ཧོར་འདྲ་ལ་ཡང་ཆེ་ཆུང་དང་རིམ་པ་ཡོད་ལ་དཔེར་ན་ཧོར་རྗེས་ཚ་ཚང་དང་། སྡེ་དགེ་སྤོམ་ཁ་ཚང་སོགས་དཔོན་སྐྱ་གཡོག་ཁྲིད་ཅེས་པ་ཡིན།
རོང་ཤིང་སྒོ་ཅན་གྱི་རྫོང་གཞིས་སོ་གསུམ། རྫོང་ཆེན་རེ་ལ་དུད་ཁྱིམ་སུམ་བརྒྱ་ཙམ་དང་རྫོང་ཆུང་རེ་ལ་དུད་ཁྱིམ་ཉིས་བརྒྱ་ཙམ་ཡོད། རྫོང་དཔོན་ནི་མདུན་སྐོར་རྣམས་ཀྱིས་བྱེད་དགོས།
གོ་གནས་འཕར་ཚུལ་ནི་ཕྱི་ལ་དམག་བརྒྱག་སྐབས་དང་ནང་ནས་འཇོན་ཐང་ལ་བལྟ་ནས་བྱས་རྗེས་ཅན་རྣམས་ལ་རིམ་བཞིན་ཧོར་འདྲ་དང་མདུན་སྐོར་སོགས་གོ་གནས་གསར་སྤྲད་གནང་གི་ཡོད།
ཕྱིའི་དམག་དཔོན་ཁག་གསུམ་སྟེ། སྡེ་དགེ་རྔ་སྣ་སོག་མོ་ཚང་དང་། སྡེ་དགེ་འཇོ་མདའ་སེ་ཚ་ཚང་། གོ་འཇོ་བསམ་འགྲུབ་གཞུང་ནས་བསམ་འགྲུབ་ཚང་བཅས་ཡིན།
གཞིས་གཉེར་ནི་གྲོང་ཚོ་རེའི་དཔོན་པོ་ཡིན་ལ་དུད་ཁྱིམ་བཞི་བཅུ་ལྔ་བཅུ་མན་ཆད་ཅི་རིགས་པ་ཡོད། གཞིས་གཉེར་ནི་ཧོར་འདྲ་རེས་བྱེད་དགོས།
འབྲོག་སྦྲ་སྒོ་ཅན་གྱི་དཔོན་ཁག་སོ་དྲུག་སྟེ་དཔོན་ཁག་རེ་ལ་དུད་ཁྱིམ་བརྒྱ་ལྷག་དང་སུམ་བརྒྱ་མན་ཆད་ཅི་རིགས་པ་ཡོད།
པ་སྒྲ་ཇི་བཞིན་པར་འགེལ་ནུས་པས་ན། གངས་ཅན་གི་ཞིང་ན་ འདི་ལྟ་བུའི་གཏམ་ཡོངས་སུ་མ་གགས་པས་རེ་ཙོང་ཁ་པ་ལ་ གངས་ཅན་ཤིང་རྟའི་སོལ་འབེད་ཅེས་པ་ནི་དོན་དང་མཐུན་པ་ ཡིན་ནོ། །གནད་འདི་ལ་དགོངས་ནས་མགོན་པོ་ཀླུ་སྒྲུབ་ཀིས། མཆོག་ཏུ་སེམས་ནི་སྦོང་བེད་པའི། །ཆོས་ནི་རང་བཞིན་མེད་ པ་ཡིན། །ཞེས་རང་བཞིན་མེད་པའི་ལྟ་བ་འདི་དི་མ་སྦོང་བེད་ མཆོག་གམ་རེ་མོ་ཡིན་པར་གསུངས་ལ།
གཞན་ཡང་འདུལ་བ་ཐ་པ་ལུང་ཕན་ཚེགས་ཀཱ་ཏྱའི་བུ་ལ་ གདམས་པ་ལས་ཀང་། ཀཱཏྱའི་བུ་འཇིག་རྟེན་འདི་ནི་ཕལ་ཆེར་ ཡོད་པ་དང་མེད་པ་གཉིས་ལ་བརྟེན་ཏོ། །ཞེས་པ་ནས། ཀཏྱའི་ བུ་དེ་བཞིན་གཤེགས་པ་ནི་མཐའ་གཉིས་པོ་དེ་དག་ལ་མི་བརྟེན་ པར་འཇིག་རྟེན་ལ་དབུ་མའི་ལམ་གིས་ཆོས་སྟོན་ཅིང་། འདི་ ལྟར་འདི་ཡོད་པས་འདི་འབྱུང་། ཞེས་སོགས་ཐེག་ཆེན་པས་ རྟེན་ཅིང་འབྲེལ་བ་འབྱུང་བ་སྤོས་པ་དང་བྲལ་བ་ཇི་བཞིན་དུ་ ཉན་ཐོས་ཀི་སེ་སོད་ལས་གསུངས་ཤིང་ཉན་ཐོས་པས་ཀང་
ཐེག་པ་ཆེན་ཆུང་གི་སེ་སོད་ལས་ཆོས་ཉིད་ ཟབ་མོ་བསྟན་པའི་ཁུངས་གཞུང་སོ་སོ་ལ་ དངོས་སུ་སྦར་ཏེ་བཀོད་པ་ཀླུ་ ཐོགས་དགེས་པའི་
རོམ་སྒྲིག་པ། ངག་གི་དབང་ཕྱུག ། དེ་ཡང་འདུལ་བ་ཁ་པའི་ཤོག་གངས་༣༧་ལུང་གཞི་སྨན་གི་ གཞི་རྒྱལ་པོའི་ཁབ་ཀི་སེ་ཚན་ལས། དགེ་སོང་དག་ཁྱེད་དུས་ ལས་འདས་ཤིང་ཤི་བར་གྱུར་པ་རྣམས་དེ་བཞིན་གཤེགས་པ་ ལ་ཞུ་བ་ཞུ་བར་བེད་པ་ནི་དེ་བཞིན་གཤེགས་པ་ལ་ཐོ་འཚམ་
བོད་ཆབ་མདོ་ས་ཁུལ་མཁར་རོ་ཆུས་འགུ་རོ་གྲོང་རྡལ་བྱང་མདའ་གྲོང་ཚོ་ནང་ཧ་རའི་རུས་ཅན་ཕ་ཚེ་རིང་ནོར་བུ་དང་། མ་ག་ལུག་གཉིས་ཀྱི་རིགས་སུ་༡༩༦༥ལོར་སྐྱེས། ༡༩༨༦ལོར་བོད་ལྗོངས་བོད་སྨན་སློབ་གྲྭ་ནས་ཐོན། སྔ་རྗེས་སུ་མཁན་ཚེ་རྣམ་མཆོག་དང་། དེད་དཔོན་ཆེན་པོ་བྱམས་པ་འཕྲིན་ལས་མཆོག སློབ་དཔོན་ཉི་མ་ཚེ་རིང་། གོ་འཇོ་དབང་འདུས། མགོ་ལོག་ཏིང་འཛིན། སོག་རྫོང་བསྟན་སྲུང་གྲགས་པ། བྲག་གཡབ་བཀྲ་རྒྱལ་སོགས་ཀྱི་དྲུང་ནས་ཐོས་བསམ་སློབ་གཉེར་གནང་།
ནག་ཆུ་ཡོས་ཆགས་སྡེ་བ་རུ་འབྲོག་སྡེ་དཀྱུས་མ་ཞིག་གི་ཁྱིམ་དུ་སྐྱེས་ཤིང་ཆུང་དུས་ནས་སློབ་གཉེར་གྱི་གོ་སྐབས་ཐུབ་སྟེ་བོད་ཡིག་འབྲི་ཀློག་ལ་བྱང་ཆུབ་པར་བྱུང་བས་ཤེས་ཡོན་པ་ཕུལ་བྱུང་ཞིག་གི་རྨང་གཞིའི་འགོ་ཚུགས། ལོ་བཅུ་དྲུག་ཐོག་རབ་ཏུ་བྱུང་ནས་ཨ་བསྟན་རིན་པོ་ཆེ་དང་མཁན་ཆེན་བཀྲ་ཤིས་བསྟན་པ་རབ་རྒྱས་རྣམ་གཉིས་གཙོར་བྱས་པའི་བོད་ཀྱི་མཁས་གྲུབ་མང་དུ་བསྟེན་ཏེ་ཕར་ཕྱིན་དང་ཚད་མ་། མངོན་པ་དང་དབུ་མ་སོགས་ནང་བསྟན་རིག་གཞུང་ལ་སྦྱངས་པ་ཆེས་ཆེར་མཛད་པས་ནང་བསྟན་མཚན་ཉིད་རིག་པ་བ་ཞིག་ཀྱང་ཡིན།
ནང་བསྟན་རིག་གཞུང་ནི་ཁོང་གི་མི་ཚེའི་ཆ་ཤས་སུ་གྱུར་་ཡོད་ལ་ནང་བསྟན་མཚན་ཉིད་རིག་པས་སྟེར་བའི་ཁོང་གི་ལང་ཚོ་ནི་ད་ལྟ་འཕྲོ་བཞིན་པའི་སྐར་མ་འོད་ཆེན་དེ་ཡིན། ནང་བསྟན་གྱི་ཁྲོད་ནང་ཚར་ལོང་བྱུང་ཞིང་ནང་བསྟན་རིག་གཞུང་ལ་མི་ཚེ་ཕུལ་བའི་མཚན་ཉིད་པ་ཁོང་ནི། སྤྱིར་མིའི་འགྲོ་བ་དང་ཁྱད་པར་བོད་རིགས་ཀྱི་དོན་དུ་ལུས་ངག་བསྔོ་བཞིན་པའི་ལྷག་བསམ་ཅན་ཞིག་ཡིན་པ་མ་ཟད། སྙན་ངག་གི་ཚིག་སྦྱོར་རེ་དང་པིར་སྨྱུག་གི་རྒྱུ་ཕྱོགས་རེ་ལྟ་བ་གསར་པ་དང་བསམ་བློ་གསར་པའི་ཁྲོད་དུ་རྒྱུ་བཞིན་ཡོད།
འཇམ་སེང་ནི་སྙན་ངག་པ་ཞིག་དང་། ཚོར་རྟོག་གི་འཇིག་རྟེན་ན་གོམས་སྟབས་རྒྱུ་བཞིན་པའི་བསམ་བློ་བ་ཕུལ་བྱུང་ཞིག་རེད།
ཁོང་གིས་མི་ཚེའི་རིན་ཐང་དང་འཚོ་གནས་ཀྱི་སྙིང་པོ་སོགས་ང་ཚོས་ངེས་པར་དུ་ཤེས་དགོས་པའི་མན་ངག་སྟོན་ཡོད་ལ། མདུན་ལམ་དང་དམིགས་ཡུལ་ངེས་ཅན་ཞིག་གིས་མིའི་རིགས་ཀྱི་འགྲོ་བ་ལ་ཕན་བླ་མེད་ཅིག་སྒྲུབ་དགོས་པར་འདོད། རྒྱུན་པར་དངོས་མིང་དུ་འཇམ་དབྱངས་སེང་གེ་འབོད།
ཁོང་གིས་མི་ཡུལ་ལ་ཕུལ་བའི་ལེགས་སྐྱེས་༼ལེགས་ལམ་ནས་མི་ཚེ་འཚོལ་བ།༽ ༼མི་ཚེ་འཚོལ་བར་ཐབས་ལམ་སྣ་ཚོགས་དགོས།༽ ༼མི་ཚེ་འཚོལ་བའི་བློ་བཞི།༽ཞེས་སོགས་མི་ཚེའི་ཐབས་ལམ་སྟོན་པའི་ལེགས་རྩོམ་མང་དུ་མཆིས་ཤིང་། ད་དུང་དུས་དེབ་དང་སྒེར་དེབ་མི་ཉུང་བ་ལ་སྙན་རྩོམ་དང་ལྷུག་རྩོམ་གྲངས་མང་སྤེལ་མྱོང་།
ལྔ་བ།སངས་ཆོས་ལུགས་པས་ཆོས་ཀྱི་རྩ་དོན་ཤེས་ནས་བླང་བྱ་དང་དོར་བྱ་མ་ནོར་བ་ཞིག་དགོས།
སངས་རྒྱས་ཆོས་ལུགས་པས་ཤ་ཆང་སྤྱོད་རུང་མི་རུང་དང་།གྲྭ་རྟགས་འཛིན་པའི་འདོད་ཆེན་ཡི་དྭགས་ཀྱི་རིགས་ཀྱི་བཟོ་ལྟ་བཤད་པ།
གཉིས་གོང་གསལ་སྨན་རིགས་རྣམས་ནས་ཁག་གཅིག་ལ་སྔ་རབས་ཀྱི་མཁས་པ་ཚོའི་བཞེད་པ་མི་འདྲ་བས་ངོས་འཛིན་གཅིག་གྱུར་མེད་པར་སྔར་ཕན་ཡུན་ནན། རྒྱ་གར། ལྷ་ས། གནམ་མཚོ་སོགས་ལ་ཕེབས་དུས་ཁོང་རང་ངོ་མས་འདྲི་བརྕད་དང་། བརྟག་དཔྱད་གནང་བ་རྣམས་ལུང་རིགས་དཔྱད་པ་གསུམ་གྱིས་གཏན་ལ་ཕབ་སྟེ་ཚད་ཐུབ་ཀྱི་ཁུངས་དང་བཅས་པས་གསལ་བཤད་གནང་བ།
དེའུ་དམར་དགེ་བཤེས་བསྟན་འཛིན་ཕུན་ཚོགས་ནི། འཁྲུངས་ཡུལ་ཆབ་མདོ་ཀྲོན་ཆུས་གོ་འཇོ་རྫོང་ཡིན་ཅིང་། ཡབ་ཀྱི་མཚན་ལ་རྡོ་རྗེ་བཀྲ་ཤིས་དང་། ཡུམ་ལྷ་དགའ་ཞེས་པ་གཉིས་ཀྱི་སྲས་སུ་རབ་བྱུང་བཅུ་གཉིས་པའི་ཤིང་སྦྲུལ་ ལོར་འཁྲུངས། རུས་ནི་བི་བྱི་ཡིན་པར་གྲགས།
གསུམ་སྨན་རྫས་རྣམས་སྡེ་ཚན་བཅུ་གསུམ་དུ་ཕྱེ་ནས་བྱེ་བྲག་ནང་གསེས་ལ་རྩ་བའི་སྨན་རིགས་རྣམ་གྲངས་ཆིག་སྟོང་ཆིག་བརྒྱ་དོན་དྲུག་དང་། ནང་ཚན་རིགས་དབྱེའི་རྣམ་གྲངས་ཉིས་སྟོང་ཉིས་བརྒྱ་གོ་བཞི་ཡོད་པས་སྔོ་འབུམ་ནང་གི་རྒྱས་ཤོས་ཤིག་ཡིན།
གོང་གསལ་དེ་དག་གི་ནང་ནས་སྨན་རྫས་རིག་པའི་སྐོར་ལ་《དྲི་མེད་ཤེལ་ཕྲེང་》འདི་ཉིད་ཕུལ་དུ་བྱུང་བའི་སྔོ་འབུམ་སྐད་གྲགས་ཅན་དེ་ཡིན་པར་ཀུན་གྱིས་ཁས་བླང་དོན་ཐོག་ཏུ་གསལ་པ་ལ་ཁྱད་ཆོས་མང་པོ་ཡོད་ཀྱང་མདོར་བསྡུས་ན།
གཅིག་སྐྱེ་དངོས་དང་། སྲོག་ཆགས། གཏེར་རྡོའི་སྨན་མཐའ་དག་གི་རོ་ནུས་དང་རང་བཞིན། མངོན་བརྗོད། འཁྲུངས་དཔེ་སོགས་ཞིབ་རྒྱས་སུ་བཀོད་ཡོད་པ་དང་།
མཆོག་གི་དབང་ཕྱུག །དོན་ཡོད་རྡོ་རྗེ། ཡང་འབྱུང་གནས་བཟང་པོ། ལྷ་མཛད་བཟང་པོ། འཇམ་དཔལ་ཡེ་ཤེས། པན་ཏི་ཏ་བདུན་ལ་གོ་བཏེག་བྱས༼རོང་ཟོམ་ཆོས་ཀྱི་བཟང་པོས།༽་འགར་ཚུལ་ཁྲིམས་བཟང་པོ། སེ་སྟོན་དབང་ཕྱུག །གཞོན་ནུ་གཉིས་རྩ་བའི་བླ་མའོ། ། མར་པ་དོ་པ། གུ་རུབ་ལོ་ཚ་བ། རྒྱ་རྒྱ་ལུ་ཚུ་ལེ། ཡང་ཀའི་མདར་སྟོན་འབྱུ་ཤེ །ཡང་ཁྱེར་བླ་མ། མཆིམས་གོ་ཆ། རྣམས་ཀྱིས་རྩོད་མ་ཐུབ་ནས་བཏུད་པ་ཡིན་ནོ། །
དེ་ནས་རྒྱལ་བ་ཐམས་ཅད་ཅད་མཁྱེན་པ་རྗེ་བཙུན་བློ་བཟང་བསྐལ་བཟང་རྒྱ་མཚོ་སྔགས་ཀྱི་གསན་སྦྱོང་མཛད་རྒྱུའི་ཡོངས་འཛིན་དུ་རྗེ་འདི་པ་སྤྱན་དྲངས་པ་རྒྱུད་སྨད་ཀྱི་གདན་ས་བཞག་སྟེ་རྒྱལ་བ་མཆོག་གི་ཡོངས་འཛིན་དུ་བཞུགས་ཏེ་འགར་ཐར་དུ་ཕེབས། འགར་ཐར་དུ་བཞུགས་པའི་རིང་རྒྱལ་བ་བསྐུལ་བཟང་རྒྱ་མཚོར་རྒྱུད་སྨད་ཀྱི་ཕྱག་བཞེས་བཞིན་རྡོ་རྗེ་སློབ་དཔོན་མཆོད་པའི་ཆོ་ག་སྔོན་དུ་བཏང་སྟེ་ཉིན་རེ་བཞིན་འགྲེལ་པ་བཞི་སྦྲགས་ནས་གཟབ་བཤད་རེ་དང་རྒྱུད་ྜྲིའཀ་གི་འཛིན་ཆོས་ཆག་མེད་ཐོག་བར་བར་དུ་དབང་རྗེས་གནང་གི་རིགས་དང་ལུང་གི་རིགས་འབུལ་བར་མཛད།
གཞན་ཡང་བློ་གསལ་གླིང་ཞལ་སྔ་ནས་བློ་བཟང་སྦྱིན་པ་དང༌། གྲུབ་པའི་དབང་ཕྱུག་དོན་ཡོད་མཁས་གྲུབ་སོགས་ལའང་མདོ་སྔགས་ཀྱི་ཟབ་ཁྲིད་མང་དུ་གསན། དེ་ལྟར་མེ་ཕག་ནས་མེ་སྤྲེལ་བར་༡༧༠༧་༡༧༡༦ལོ་བཅུའི་རིང་ལ་དཔལ་ལྡན་སྨད་རྒྱུད་གྲྭ་ཚང་གི་གདན་ས་མཛད་དེ་ཆོས་ཟང་ཟིང་གཉིས་ཀའི་སྒོ་ནས་དགེ་འདུན་གྱི་སྡེ་ལེགས་པར་བསྐྱངས། ཁྱད་པར་བདེ་མཆོག་གི་ཆོས་སྐོར་ཉམས་པ་གསར་དུ་གསོ་བར་མཛད། ཡུན་རིང་གནས་པའི་ཕྱིར་གཞུང་ས་ཆེན་པོར་རྩོལ་བ་ཆེན་པོས་ཞུས་ཏེ་བདེ་མཆོག་སྒྲུབ་མཆོད་ཀྱི་མཆོད་གཞིས་ཡང་གསར་སྦྱོར་མཛད།
དགའ་ལྡན་ཁྲི་ཐོག་ང་བཞི་བ་ཁྲི་ཆེན་ངག་དབང་མཆོག་ལྡན་ནི། གཅན་ཚ་དཀར་མོ་ཕུག་ཏུ་རབ་བྱུང་བཅུ་གཅིག་པའི་མེ་སྦྲུལ་༡༦༧༧ལ་འཁྲུངས། དགུང་ལོ་བཅུ་གཅིག་ཐོག་བྱ་ཁྱུང་དུ་ཕེབས་ནས་རྗེ་ཉིད་ཀྱི་ཁུ་བོ་ཁྲི་རིན་པོ་ཆེ་ངག་དབང་ཚུལ་ཁྲིམས་ལས་རབ་བྱུང་དང་དགེ་ཚུལ་བསྒྲུབས། འདོན་ཆོས་སྤྱོད་བྱང་བར་སྦྱངས། དགུང་ལོ་བཅོ་ལྔའི་སྟེང་དབུས་གཙང་དུ་ཕེབས་ནས་སེ་ར་བསམ་བློར་ཞུགས། བཀའ་པོད་ལ་དཔྱིས་ཕྱིན་པའི་གསན་སྦྱོང་མཛད།
བདེ་ཆེན་གྱི་མངའ་ཁོངས་ནང་དུ་འབྲི་ཆུའི་བཞུར་རྒྱུན་ལ་སྟོང་སྨི430ཡོད། འབྲི་ཆུ་ནི་མཚོ་བོད་མཐོ་སྒང་གདང་ལ་རི་བོའི་རྒྱུད་ནས་བྱུང་ཞིང་། སི་ཁྲོན་འབའ་ཐང་བརྒྱུད་ནས་ཡུན་ནན་གྱི་མངའ་ཁོངས་ནང་ཐོན་ཡོད། འཇོལ་རྫོང་གི་གཡག་རྭ་ཤང་དང་། ཀོང་རྩེད་ར་གྲོང་རྡལ། ཐང་སྟེང་ཤང་སོགས་ཡུལ་གྲུ་དང་། འབའ་ལུང་རྫོང་གི་མཐའ་ཆུ་གྲོང་རྡལ། སེམས་ཀྱི་ཉི་ཟླ་གྲོང་ཁྱེར་གྱི་ཉི་ཤར་ཤང་དང་། ལྔ་ཤོག་ཤང་། ཧྲང་ཅང་ཤང་། ཅིན་ཅང་གྲོང་རྡལ། སྟག་མཆོང་གྲོག་རོང་གྲོང་རྡལ། སན་པ་ཤང་། ལུའོ་ཅི་ཤང་སོགས་བརྒྱུད་ནས་བཞུར་གྱི་ཡོད་ཅིང་། ལིའོ་ཅི་ཤང་ནས་ས་དམ་གྲོང་ཁྱེར་གཡུ་ལུང་རྫོང་གི་ཁོངས་སུ་བཞུར་གྱི་ཡོད།
བདེ་ཆེན་གྱི་མངའ་ཁོངས་ནང་ཟླ་ཆུའི་རིམ་པ་དང་པོའི་ཡན་ལག་བཞུར་རྒྱུན80ཡོད། རིམ་པ་དང་པོའི་བཞུར་རྒྱུན་ལ་གཙོ་བོ་མྱི་ཟུར་ཆུ་བོ་དང་། ཞོ་རྡོ་སྒང་ཆུ་བོ། གཏེར་མ་རོང་ཆུ་བོ། སྒང་ཆུ་ཆུ་བོ། སྐྱིད་རེན་ཆུ་བོ། འཇོལ་རྫོང་གི་འབྲུག་པ་ལོ་ཆུ་བོ། བརྟན་དར་ཆུ་བོ། འབའ་ལུང་རྫོང་གི་བླ་འཕེལ་ཆུ་བོ་སོགས་ཡོད།
བདེ་ཆེན་གྱི་མངའ་ཁོངས་ནང་མཚེའུ་ཡང་མང་པོ་ཡོད་དེ། རྒྱ་མཚོའི་ངོས་ལས་མཐོ་ཚད་སྨི3000ཡན་གྱི་རི་མཐོའི་བར་མཚམས་སུ་འཁྱིལ་ཡོད་པ་དང་དེ་དག་ཚང་མ་ཚྭ་མེད་མཚེའུ་ཡིན། སེམས་ཀྱི་ཉི་ཟླའི་མངའ་ཁོངས་ནང་གྲགས་ཆེ་བ་འགའ་ནི་བལ་འཐག་མཚོ་དང་། ཞོ་རྡོ་མཚོ། ནགས་ཕག་མཚོ་བཅས་ཡིན།
བོད་ཡུལ་ནི་ཆུ་སྣ་མང་པོའི་མགོ་ཁུངས་ཡིན། དེ་བཞིན་དུ་ཡུན་ནན་བདེ་ཆེན་གྱི་ཡུལ་དུ་ཡང་ཆུ་སྣ་མང་པོ་ཞིག་བཞུར་གྱི་ཡོད་ཅིང་། ཉེ་བའི་ལོ་འགའི་རིང་ལ་གྲགས་ཆེ་བ་ནི་གཙང་གསུམ་མཉམ་བཞུར་ཞེས་པ་དེ་ཡིན་ཞིང་འབྲི་ཆུ་དང་ཟླ་ཆུ། རྒྱལ་མོ་རྔུལ་ཆུ་བཅས་མཉམ་གཤིབ་ཀྱི་སྒོ་ནས་བཞུར་བའི་ངོ་མཚར་བའི་སྣང་བརྙན་ཞིག་གྲུབ་ཡོད་པས། སེམས་ཀྱི་ཉི་ཟླའི་སྤུས་རྟགས་ལ་སྔར་ལས་ལྷག་པར་དོ་སྣང་བྱེད་མཁན་གང་མང་བྱུང་ཡོད་པ་རེད། བདེ་ཆེན་ཡུལ་དུ་ཆུ་སྣ་གང་དག་ཡོད་པ་ངོ་སྤྲོད་རགས་བསྡུས་ཤིག་བྱེད་པ་ལ།
བདེ་ཆེན་གྱི་མངའ་ཁོངས་ནང་འབྲི་ཆུ་དང་ཟླ་ཆུ་གཉིས་བཞུར་གྱི་ཡོད་ཅིང་། གཙང་བོ་གཉིས་ལ་རིམ་པ་དང་པོའི་ཡན་ལག་བཞུར་རྒྱུན221ཡོད། ཁུལ་ཡོངས་ཀྱི་ཆུ་ནུས་ཆགས་ཚད་སྟོང་ཝ་ཁྲི1650ལ་སླེབས་ཀྱི་ཡོད་ཅིང་། ཡུན་ནན་ཞིང་ཆེན་གྱི་ཆུ་ནུས་ཆགས་ཚད་ལས་བརྒྱ་ཆའི་བཅོ་ལྔ་ཟིན་ཡོད།
དེའི་རྗེས་སྤྱི་ལོ་༡༩༡༧ལོའི་ཟླ་༡༢་ཚེས་༡༡་ཉིན་བཀའ་ཁྲིམས་གཞན་ཞིག་ཁྱབ་བསྒྲགས་གནང་ནས་སོའུ་ཝེ་ཨེ་སྤྱི་མཐུན་རྒྱལ་ཁབ་ནང་ཁུལ་གྱི་སློབ་གྲྭ་དང་དགེ་རྒན། ཡེ་ཤུའི་གཙུག་ལག་སློབ་གླིང་དང་གཞན་པའི་དམའ་འབྲིང་། མཐོ་འབྲིང་རིམ་པའི་སློབ་གྲྭ་དང་སྒྲིག་གཞིའི་དོ་དམ་དབང་ཆ་ཆོས་ཚོགས་ཀྱི་ལག་ནས་མི་དམངས་སློབ་གསོ་ཨུ་ཡོན་ལྷན་ཁང་ལ་སྤྲད། སྤྱི་ལོ་༡༩༡༨ལོའི་ཟླ་༢་ཚེས་༡༧ཉིན་ཆོས་ལུགས་མི་སྣའི་དགེ་རྒན་གྱི་ལས་རིགས་མེད་པར་བཟོས་ཏེ་སློབ་གྲྭའི་ནང་ཆོས་ལུགས་བསླབ་བྱ་སྦྱང་མི་ཆོག་པ་བྱས།
སྤྱི་ལོ་༡༩༨༩ལོར་ཀུར་པྰ་ཆོའོ་ཧྥུ་ཡིས་བཏོན་པའི་བསམ་བློ་གསར་བའི་གསར་བརྗེ་ཡིས་ནང་བསྟན་ལ་གསར་དུ་ཚེ་སྲོག་སྦྱིན། སུའུ་ལེན་སིལ་བུར་གྱུར་རྗེས་ནང་བསྟན་ཡང་བསྐྱར་དར་འགོ་བརྩམས་སོ། །
གངས་ལྗོངས་ཐུབ་པའི་བསྟན་པ་མཛེས་པའི་རྒྱན།། དྭགས་བརྒྱུད་རྒྱལ་བའི་རིང་ལུགས་ཉིན་མོར་བྱེད།། ནུབ་མེད་ཤར་གྱི་ལྷུན་པོའི་རྩེར་བཀོད་ནས།། སྒྲུབ་བརྒྱུད་བསྟན་པའི་སྲོག་འཛིན་མཆོག་ཏུ་གྱུར།།
གྲུབ་བརྙེས་རིག་འཛིན་གོང་མའི་ཞལ་སྐྱིན་ལས།། བྱུང་བའི་སྙན་བརྒྱུད་གདམས་ཟབ་བདུད་རྩིའི་ཀླུང།། ཡོངས་རྫོགས་ཐུགས་ཀྱི་བུམ་པར་ལེགས་བསྐྱིལ་ནས།། ཚེགས་མེད་གྲུབ་པ་མཆོག་གི་རྒྱལ་སར་གཤེགས།།
རབ་མཛེས་ཞལ་རས་སྟོན་ཟླ་འཛུམ་པའི་གཉེན།། བཞི་བཅུའི་ཚེམས་དཀར་གངས་རིའི་ཕྲེང་བའི་སྤུན།། སྲིད་གསུམ་མཚར་སྡུག་ཡོངས་རྫོགས་ངག་གི་ལྷ།། དེ་རིང་ལོངས་སྤྱོད་འཁོར་ལོའི་ཁ་ལོ་བསྒྱུར།།
དམར་སེར་འཆར་ཀའི་ལང་ཚོ་གཞོན་ནུའི་སྐུ།། འབྲུག་ལྟར་ཆེར་བསྒྲོག་འགཊ་མེད་ཚངས་པའི་གསུང་།། ཇི་སྙེད་ཤེས་བྱ་ཀུན་མཁྱེན་ཡེ་ཤེས་ཐུགས།། སྐྱེས་མཆོག་སྨྲ་བའི་རྒྱལ་པོས་ཤིས་པ་སྩོལ།།
འཇམ་དབྱངས་བླ་མའི་གསང་གསུམ་གྲུ་ཆར་གྱིས།། བློ་གྲོས་པདྨོའི་ཁོ་ལག་ཡོངས་རྫོགས་ནས།། ས་གསུམ་སྐྱེ་དགུའི་འདྲེན་མཆོག་རིན་ཆེན་ནོར།། དད་གསུམ་སྙིམ་པའི་འདབ་མ་ཁྱོད་ལ་ཟུམ།།
ད་ལྟ་དངོས་སྣང་སྦས་པའི་བརྟུལ་ཞུགས་ཅན།། རིག་འཛིན་པདྨའི་ཕོ་ཉར་བསྔགས་པ་ཡི།། གདོལ་པའི་སྤྱོད་འཆང་འཁྲུལ་ཞིག་རྣལ་འབྱོར་པ།། ཧེ་རུ་ཀ་དཔལ་འཇིགས་བྲལ་དབང་པོའི་སྡེ།།
གང་ཁྱོད་ཡེ་སངས་རྒྱས་པ་བསྙོན་མེད་ཀྱང།། ཟླ་མེད་བརྩེ་ཆེན་འོད་ཟེར་འབུམ་ཕྲག་གིས།། ཟོ་ཆུན་མུན་པར་འཕྱན་པའི་འགྲོ་དོན་དུ།། སླར་ཡང་སྤྲུལ་པའི་ཟླ་གཞོན་སྲིད་འདིར་རོལ།།
ཁྱེད་ཐུཊ་མཐའ་བྲལ་ནམ་མཁའི་དཀྱིལ་འཁོར་དུ།། མཐའ་ཡས་ཤེས་བྱ་རྒྱུ་སྐར་བྱེ་བ་བརྒྱ།། མ་འདྲེས་ཇི་སྙེད་རྣམ་པར་བཀྲ་བའི་ཆོས།། མཁྱེན་པའི་ཡེ་ཤེས་འོད་དཀར་དབང་པོས་བསྡུས།།
སྔོན་ཞིག་གྲུབ་དབང་ཛྙ་ནཱ་བྷ་དྲ་དང།། གླིང་རྗེ་རས་པ་རྒྱལ་སྲས་ཚུལ་ཁྲིམས་སེང།། རྨ་སེ་རྟོགས་ལྡན་ལ་སོགས་འཕགས་བོད་དུ།། འགྲོ་བའི་དོན་དུ་སྤྲུལ་བསྒྱུར་བསམ་མི་ཁྱབ།།
ཆེར་སྙིགས་དུས་ཀྱི་འཚུབས་མ་ནག་པོ་ཡིས།། བསྟན་དང་འགྲོ་ལ་ཀུན་ནས་སྡང་བའི་ཚེ།། གང་ཉིད་རྒོད་ཚང་བྲག་ཏུ་སྒྲུབ་པ་མཛད།། པདྨས་རྗེས་བཟུང་དགོངས་པའི་གཏེར་མཛོད་བརྡོལ།།
མཐོང་ན་མི་མཛེས་མེད་པ་མཚན་དཔེའི་སྐུ།། དྲི་མེད་སྟོན་མཚན་འོད་དཀར་འཛུམ་པ་བཞིན།། དད་ལྡན་སྐྱེ་བོ་ཀུ་མུད་འབུམ་ཕྲག་གིས།། མཐོང་བ་ཙམ་གྱིས་སྲིད་པའི་ཚ་གདུང་སེལ།།
ཐོས་ན་མི་སྙན་མེད་པ་ཚངས་པའི་གསུང།། ངག་དབང་དབྱངས་ལྡན་ངང་མོའི་མགྲིན་གླུ་བཞིན།། དད་དང་ལྡན་པའི་སོ་སྐྱེ་གང་ཞིག་གིས།། ཐོས་པ་ཙམ་གྱིས་གནས་ངན་སྒོ་ཀུན་འགེགས།།
སྐུ་གསུང་ཐུགས་རྟེན་སྐོར།ཟངས་གསེར་ལས་བཟོས་པའི་ཇོ་བོ་མིའི་ལུས་ཚད་ཅན་གཅིག།གསེར་སྐུ་ཆེ་ཆུང་བཅོ་ལྔ།སྨན་འདམ་སྐུ་ཆེ་ཆུང་ལྔ་བཅུ་ལྷག་ཙམ།ཐང་ག་གསར་རྙིང་བརྒྱ་ལྷག་ཙམ་ཡོད།བཀའ་བསྟན་འགྱུར་ཚར་གཅིག།སི་ཏུའི་བཀའ་འབུམ་ཚར་གཅིག།གསེར་དངུལ་གྱིས་བྲིས་པའི་ཡུམ་རྒྱས་འབྲིང་བསྡུས་གསུམ།མ་ཎི་སོགས་གྲངས་བཞུགས།གསེར་ཟངས་ལས་གྲུབ་པའི་སྐུ་གདུང་མཆོད་རྟེན་མིའི་ལུས་ཚད་ཅན་གཉིས།རྟེན་ཁྱད་པར་ཅན་ཇོ་བོ་དང་ཀརྨ་བ་རོལ་བའི་རྡོ་རྗེས་གནང་བའི་གསེར་སྐུ་འགའ་ཞིག་བཅས་ཡོད་དོ།
རི་སྐྱེས་མེ་ཏོག་འགའི་མིང་འདིར་གོ་རིམ་གང་ཡང་མེད་པར་མི་ཏོག་རིགས་ལ་དགའ་བའི་སྐྱེས་བུ་རྣམས་ལ་ཕན་ཅུང་རེ་ཐོག་པའི་རེ་བ་བཅས་བོད་དབྱིན་ཤན་སྦྱར་གྱིས་འགོད་པ་ལགས
རྫོང་བདག་གི་བཀབ་ནེ། ཚོས་གཞི་དམར་པོའི་བར་ལས་དཀརཔོ་ལག་གང་།རྒྱ་ཚད་མཐོ་ལྔ་དང་ལག་གང་།དཀྱུས་མཐོ་ཉེར་གཅིག་རལཔ་མེད་པ། རྫོང་ཁག་ནང་ལུ་གཞུང་གི་སྐུ་ཚབ་ངོ་མ་གཅིག་སྦེ་ཕྱག་འགན་འབག་མི་རྫོང་བདག་འདི་ཚུ་ལུ་ མི་དབང་འབྲུག་རྒྱལ་བཞི་པ་མཆོག་གི་དགོངས་གྲོལ་དང་འཁྲིལ་ཏེ་སྤྱི་ལོ་༢༠༠༦ལུ་བཀབ་ནེ་རལཔ་མེདཔ། དམརཔོའི་བར་ལས་དཀརཔོ་ལག་གང་རེ་འབད་མི་བཟོ་གནང་ནུགབཞེས་ལུགས་གཉིས་སྐལམ་དང་འདྲ།
ལོ་དེའི་ལོ་གསར་ཚེས་གཅིག་ཉིན་བཞུགས་སྒར་དུ་གངས་རིའི་མགོན་པོའི་ཞལ་མཇལ་ཞུས། རིགས་ལམ་བརྒལ་བརྟག་གི་མཆོད་སྤྲིན་མདུན་ན་འབུལ།༢༠༡༠/ལོར་དཔལ་ལྡན་སྨད་རྒྱུད་གྲྭ་ཚང་དུ་ལོ་གཅིག་གི་རིང་རྒྱུད་སྡེ་ཆ་ལག་དང་བཅས་པ་ལ་གསན་བསམ་དཔྱིས་ཕྱིན་པར་མཛད་དེ་གདན་གསུམ་ལྷ་རམས་པའི་རྒྱུགས་ཞུགས་ཀྱི་ཁྲོད་ནས་སྔགས་ཀྱི་རྒྱུགས་འབྲས་ཨང་དང་པོའི་གཉིས་པ་བླངས། སྨད་རྒྱུད་ལ་བཞུགས་རིང་གཙུག་ལག་སློབ་གཉེར་ཁང་ཆེན་པོ་དེས་རེ་བསྐུལ་ནན་ཆེར་མཛད་རྐྱེན་ལོ་གཅིག་རིང་སྨད་རྒྱུད་གཙུག་ལག་སློབ་གཉེར་ཁང་དེའི་མཚན་ཉིད་རིག་པའི་སློབ་དཔོན་བྱས།
2002/ལོར་པོད་ཀ་པ༽ལྟ་བའི་རྣམ་བཤད་བརྩམས། བོད་ཕྱི་ནང་ནས་པར་བསྐྲུན་ཐེངས་བདུན་ཙམབྱས། བོད་ཕྱི་ནང་གི་མཁས་པ་དུ་མས་གདེང་འཇོག་ཚད་མཐོར་བྱས།
2005/ལོར་པོད་ཁ་པ༽དྲི་མེད་རིགས་པའི་མེ་ལོང་བརྩམས། བོད་ཕྱི་ནང་ནས་པར་བསྐྲུན་ཐེངས་བཞི་བྱས། ཕར་ཕྱིན་སྐབས་བཞི་པའི་མཚན་མཚོན་རྣམ་གཞག་སྟོན་པའི་གཞུང་འདི་ལས་རྒྱས་པ་མ་བྱུང་སྐད།
2009/ལོར་པོད་ག་པ༽ཞི་ལྷག་གི་རྣམ་གཞག་སོགས་སྟོན་པའི་གཞུང་རབ་གསལ་འཕྲུལ་གྱི་མེ་ལོང་བརྩམས། པར་བསྐྲུན་ཐེངས་བཞི་བྱས།
2012/ལོར་པོད་ང་པ༽མདོ་སྔགས་བརྗེད་བྱང་ཆེན་མོ་བརྩམས། སྙན་གྲགས་ཤིན་ཏུ་ཆེན་པོ་བྱུང་། དུས་ཡུན་ཟླ་བ་ལྔའི་ནང་བོད་ཕྱི་ནང་ནས་པར་བསྐྲུན་ཐེངས་དྲུག་བྱེད་དགོས་བྱུང་། ད་བར་ཐེངས་དགུ་ཙམ་བྱས།
2014/ལོར་/པོད་ཅ་པ༽དབུ་མའི་དོགས་ལན་ཀླུ་སྒྲུབ་ཞལ་ལུང་བརྩམས། བོད་ཕྱི་ནང་ནས་པར་བསྐྲུན་ཐེངས་དྲུག་ཙམ་བྱས།
2016/ལོར/པོད་ཆ་པ༽བཀའ་བསྟན་དགོངས་འགྲེལ་ཁྱད་འཕགས་ལྟ་བའི་ཡང་སྙིང་བརྩམས། བོད་ཕྱི་གཉིས་ནས་པར་བསྐྲུན་ཐེངས་བཞི་བྱས།
2019/ལོར་པོད་ཇ་པ༽བློ་གཏེར་མགྲིན་པའི་དཀྱིལ་འཁོར་ལས་བྱུང་བའི་གནས་ལུགས་རབ་གསལ་གཏེར་མཛོད་བརྩམས། བོད་ཕྱི་ནང་གཉིས་ནས་ད་བར་པར་བསྐྲུན་ཐེངས་གསུམ་བྱས། གྲུབ་མཐའ་བཞིའི་རྡུལ་ཕྲ་རབ་སྐོར་ལ་ད་བར་གཞུང་རྒྱས་ཤོས་སུ་སྣང་།
ད་དུང་པར་བསྐྲུན་མ་བྱས་མ་ཟིན་པ་པོད་ཉ་པ༽དཔྱད་རྩོམ་དང་གླེང་མོལ། ཞེས་པ་དང་། པོད་ཏ་པ༽ བསྟན་བཅོས་སུམ་ཅུ་པའི་རྣམ་བཤད་ཀུན་མཁྱེན་གཉིས་པའི་དགོངས་རྒྱན།
ད་དུང་སྒྱུ་རྩལ་རྩོམ་རིག་ལ་མཚོན་ན། སྟོང་ཆེན་འཇའ་ཟམ་ལ་འཁྲུལ་པའི་དན་རྟགས་དངོས་རྗེན་མ། ཡིད་ལ་བརྣག་པའི་མངོན་འདོད་རིག་བྱེད་གདངས་ལས་འཕོས་པ་ངེས་འབྱུང་སྐྱོ་ཤས་འདྲེན་པའི་མགུར་དབྱངས། རབ་རིབ་སྟོང་སེམས་ཀྱི་དྲན་ཚོར་དགུ་འགྱུར་མ་སོགས་ནི་བོད་ཕྱི་ནང་གཉིས་ཀ་ནས་གདེང་འཇོག་ཚད་མཐོར་བྱས་པའི་ཁོང་གི་ཚབ་མཚོན་སྙན་ངག་ཡིན།
ཁོང་གིས་ཏྲེ་ཧོར་མཁན་ཟུར་རིན་པོ་ཆེ་རྗེ་བཙུན་བློ་བཟང་ཉི་མའི་བཀའ་དགོངས་ལྟར་ཕར་ཕྱིན་སེམསབསྐྱེད་འཛིན་གྲུ་ཡིན་པའི་སྐབས་ནས་དཔེ་ཁྲིད་བྱེད་པའི་མགོ་བཙུགས། དེ་ནས་རིམ་གྱིས་་སློབ་མ་ཇེ་མང་དུ་སོང་། བླ་མ་རིན་པོ་ཆེ་མཆོག་གི་བཀའ་དགོངས་བཞིན་ཐེག་གསུམ་བཤད་སྒྲུབ་ཆོས་གླིང་ཞེས་པའི་ཆོས་ཚོགས་སུ་རྒྱ་རིགས་བརྒྱ་ཕྲག་མང་པོ་ལ་ནང་པའི་ལྟ་གྲུབ་སྙིང་པོ་ཁག་དང་། ཚད་མའི་རིགས་ལམ་སོགས་འཆད་ཁྲིད་མཛད་མུས་ཡིན།
བཀའ་པོད་ལྔ་དང་གསང་སྔགས་གཙོ་བོར་བྱས། གཞན་ཡང་སློབ་གསོ་སོགས་རིག་གཞུང་སྣ་ཚོགས་ཀྱི་འཆད་ཁྲིད་འོད་སྡེར་བརྒྱ་ཕྲག་བརྒལ་བ་རྣམས་བོད་ཕྱི་ནང་གཉིས་ཀྱི་བཤད་གྲྭ་ཡོད་ཚད་ན་མ་ཁྱབ་པ་མེད་པ་ལྟ་བུ་སྣང་། དོན་གྱི་གནད་ལ་ཁེལ་བ། བརྗོད་གཞི་དེ་དང་འབྲེལ་བའི་གཞུང་ཡོངས་རྫོགས་ཁོག་ཧྲིལ་གྱིས་བསྒྲིལ་བ། དམ་པ་གོང་མའི་མན་ངག་གིས་བརྒྱན་པ། དོན་གང་ལའང་ཆེས་ཞིབ་ཚགས་ཀྱིས་བཤད་པ་ལ་མཁས་པ་སོགས་ཁོང་གིས་དཔེ་ཆ་ཁྲིད་ཐབས་ཐུན་མོང་མིན་པ་ཡོད་པ་མ་ཟད།
གསུང་སྐད་ཤིན་ཏུ་དག་ཅིང་བརྗོད་པ་གཙང་བས་ཐོས་པ་ཙམ་གྱིས་ཡིད་དབང་འཕྲོག་པའི་ཁྱད་ཆོས་དམིགས་བསལ་ལྡན་ཞིང་། བར་བར་དུ་བསླབ་བྱ་དང་དམ་པ་གོང་མའི་རྣམ་ཐར་སོགས་ཀྱིས་བརྒྱན་ཏེ། འཆད་ཚུལ་འགྲན་ཟླ་དང་བྲལ་བ་ཞིག་ཡོད་པ་དཔེ་ཁྲིད་གསན་མྱོང་མཁན་ཀུན་གྱིས་མཁྱེན་ངེས། དེར་བརྟེན་ཁོང་གི་པོད་ལྔ་སྔགས་དང་བཅས་འཆད་ཁྲིད་ཀྱི་འོད་སྡེར་ཕྱོགས་བསྒྲིགས་བོད་ཕྱི་ནང་གཉིས་ཀ་ནས་བཟོ་བསྐྲུན་ལན་མང་བྱས། རྗེ་ཙོང་ཁ་པའི་དྲ་བ་དང་། སེར་བྱེས་རིག་མཛོད། ད་དུང་བོད་ཀྱི་སྤྱི་སྟེགས་སོགས་ཤིན་ཏུ་མང་པོར་ཁྱབ་ཡོད།
ད་དུང་ཞར་བྱུང་རིག་གཞུང་སྣ་ཚོགས་ཀྱི་བགྲོ་གླེང་དུ་ཆེད་ཕེབས་མཛད་ཡོད། དཔེར་ན། རྒྱ་གར་རྒྱལ་ཡོངས་ནང་པའི་ལྟ་གྲུབ་གླེང་སྟེགས་ཆེན་མོ་དང། ཝཱ་ཎཱའི་མཐོ་རིམ་ནང་བསྟན་སློབ་གླིང་དུ་རྒྱལ་ཡོངས་སེམས་ཙམ་པའི་ལྟ་གྲུབ་བགྲོ་གླེང་ཆེན་མོ། ཝཱ་ཎའི་གཙུག་ལག་སློབ་གཉེར་ཁང་གི་ལྟ་གྲུབ་རིག་པའི་ཟབ་སྦྱོང་ལ་ཆེད་དུ་གདན་ཞུས། ནང་པའི་ཚན་རིག་དང་ལྟ་གྲུབ་ཀུན་བཏུས་ཀྱི་རྩོམ་སྒྲིག་གི་བགྲོ་གླེང་སྔ་ཕྱི་མང་པོ་མཉམ་ཞུགས། དབུ་ཚད་སེངྒེ་མཇིང་བསྣོལ་གྱི་རིས་མེད་མཁས་པའི་བགྲོ་གླེང་ཆེན་མོ།
རོལ་མོའི་འགྲོས་རྡེབ་ནི་སྤྱིར་བཏང་གི་ངེས་སྲོལ་ལྟར་ན་དྲག་པ་སྔོན་དང་ཞན་པ་ཕྱི་ན་ཡོད་དགོས་མོད་ཀྱི། ལྗད་ཟི་རོལ་མོ་ཞེས་པ་ནི་དྲག་ཞན་གོ་ལྡོག་ནས་རོལ་དབྱངས་ཉིད་སྤྱི་ཆ་ནས་ལྷོད་ཅིང་ལྷུག་པའི་གྲུབ་ཚུལ་དང་། གདངས་ཚད་དམིགས་བསལ་ཆེ་བ། གང་དགའི་རྡུང་དཀྲོལ་བྱེད་པ་བཅས་བྱས་ཆོག་པ་རེད།
ལྕེའི་མདོག་དམར་པོ་ཆགས་པ་ནི་ཁྲག་དང་མཁྲིས་པའི་རང་མདོག་དང་། རླུང་འཕེལ་བ་དང་འཁྲུགས་པ་གང་རུང་དུ་གྱུར་ན་ཡང་ལྕེ་མདོག་དམར་པོ་མངོན། གཞན་དོན་སྣོད་དང་ལྡན་འདུས་ཀྱི་ནད་ཁ་ཤས་ཤིག་ལའང་ལྕེ་མདོག་དམར་པོ་འབྱུང་། ལྕེ་མདོག་དམར་དྲག་ན་ཚ་བའི་རྟགས་དང་། ལྕེ་མདོག་དམར་ལ་ངོ་བོ་སྐམ་པ་ཕོ་བར་གནོད་པ་བྱུང་བའི་རྟགས། ལྕེ་མདོག་དམར་ལ་ངོ་བོ་སྐམ་པ་དང་དྲེག་མེད་པ་ནི་ལུས་ཀྱི་ཆུ་ཁམས་ལ་གནོད་པ་བྱུང་བའི་རྟགས། ལྕེ་མདོག་དམར་ལ་དྲོད་ཡོད་ན་ཚ་བའི་རྟགས་དང་ལུས་སྟོབས་ཞན་ནས་སྲིབས་ཉམས་པའི་རྟགས་ཡིན།
སྤྱིར་ལྕེ་མདོག་སེར་པོ་མངོན་པ་ནི་མཁྲིས་པ་དང་ཚད་པའི་ནད་ཀྱི་སྤྱི་རྟགས་ཡིན། ལྕེ་མདོག་སེར་ལ་ནག་པོ་མངོན་པ་ནི་ཚད་པའི་ནད་ཀྱི་རྟགས་ཡིན། རྒྱ་ནག་གི་ལུགས་སུའང་ལྕེ་མདོག་སེར་པོ་མངོན་པ་མང་ཆེ་བ་གློ་ཚད་སོགས་ཚ་བ་ཁོང་དུ་གནས་པའི་རྟགས་དང་། ཡང་ན་ནད་བྱུང་མ་ཐག་པ་གསར་བའི་དུས་དང་ཁོང་ནད་གང་ཡིན་རུང་ཚད་པའི་མངོན་རྟགས་ཤིག་ཡིན་པར་གསུངས་ཡོད། གཞན་འཇུ་བྱེད་མ་ལག་གི་ནུས་པ་སྙོམས་སྒྲིག་ཤོར་བ་དང་། ཡང་ན་ལུས་ཀྱི་རིམས་འགོག་ནུས་པ་ཞན་པའི་རྟགས་སུའང་ལྕེ་མདོག་སེར་པོ་མངོན་པར་གསུངས་ཡོད།
ཉེས་གསུམ་འཕེལ་ཟད་འཁྲུགས་གསུམ་དུ་གྱུར་ཚེ་རྗེས་མཐུན་གྱི་ནད་རྟགས་ལྕེ་ལ་ཤར་བས་ལྕེ་མདོག་ལ་འགྱུར་ལྡོག་སྣ་ཚོགས་འབྱུང་། རྒྱུན་མཐོང་གི་ལྕེའི་མདོག་ནི་དམར་པོ་དང་། སེར་པོ། སྔོན་པོ། དཀར་པོ། ནག་པོ་བཅས་རྩ་བའི་མདོག་ལྔ་དང་ལྡན་ལ། གཞན་ཁམ་མདོག སྨུག་མདོག སྐྱ་མདོག་བཅས་ནི་གོང་གི་ཁ་དོག་དེ་དག་འདུས་འདྲེས་བྱས་པ་ལས་བྱུང་ཞིང་དེ་དག་ཕལ་ཆེར་ནད་རྐྱང་པ་དང་ལྡན་འདུས་དང་འབྲེལ་བ་དམ་པོ་ཡོད་པར་སྙམ།
ལྕེ་མདོག་སྨུག་ལ་སེར་ག་ཡོད་ན་ཕོ་མཆིན་དང་བད་ཀན་སྨུག་པོའི་རྟགས་ཡིན། ལྕེ་ཡོངས་སྨུག་པོ་ལྡན་ཚེ་དོན་སྣོད་ལ་ཚ་རྒྱས་པ་དང་ ལྕེ་སྟེང་ཁག་གཅིག་སྨུག་མདོག་ལྡན་ན་གནས་དེར་གཏོགས་པའི་རྩ་རྒྱུད་ལ་ཚ་རྒྱས་པའི་རྟགས་ཡིན། ལྕེ་མདོག་ཅུང་སྨུག་པ་དང་ལྕེའི་ངོ་བོ་རློན་པར་གནས་ན་གྲང་བའི་ནད་རྟགས་དང་། ལྕེ་མདོག་ཧ་ཅང་སྨུག་པ་དང་ལྕེའི་ངོ་བོ་སྐམ་ན་ཚ་བའི་ནད་རྟགས་ཡིན།
ཞབས་སྐྱེས་རེ་ཁཱ་འཕྲོག་བྱེད་རོལ་པའི་གཙུག་ན་བཀོད་པས་སྲིད་འདིའི་དྲེགས་པའི་སྐར་ཚོགས་ཁྲོད་ན་རྣམ་པར་དཀར་བའི་དཀྱིལ་འཁོར་ཟླུམ།།
བསིལ་འཇམ་འོད་སྣང་གསུང་གིས་གྲོལ་བའི་བདེ་གཤེགས་མྱུ་གུ་ཀུན་མུ་ཏ་ཡི་དགའ་ཚལ་བྱེ་བས་སྐབས་གསུམ་ཞིང་གི་མཛེས་པ་འཕྲོག།
གོའུ་ཏོའི་རིགས་ཀྱི་ཆུ་གཏེར་ལས་འཁྲུངས་རི་བོང་འཛིན་པའི་དཀྱིལ་འཁོར་ལ་ཆགས་སྔོན་མེད་གཉིས་སྐྱེས་གཞན་གནོད་གཞི་ལས་ལྡོག་པའི་མགོན།།
མ་དྲོས་རོལ་བའི་བདེ་གཤེགས་ཆོས་ཚུལ་བཤད་སྒྲུབ་རླབས་ཀྱི་རྩེད་འཇོ་རོལ་མཁས་ཀླུ་དབང་འབུམ་གྱི་གདེངས་ཀ་འཆང་དེར་སུ་མི་གུས།།
གུས་སྟོབས་སྦྱོར་བའི་གྲུ་གཟིངས་ལ་བརྟེན་ཆོས་ཚུལ་རྒྱ་མཚོའི་ཕར་མཐའ་བཞལ་བས་མཁས་རྒུའི་དབུས་ན་ཆོས་བཟང་མདུན་སར་ལྷ་དབང་བཞིན།།
བཅས་དང་རང་བཞིན་ཞེས་པས་མ་གོས་སྡོམ་པ་གསུམ་གྱི་ཁོར་ལག་དག་ནི་པད་ཚལ་དུང་དང་ཀུ་མུན་ཏ་བཞིན་རྣམ་པར་དཀར།།
ལེགས་གསུང་བདུད་རྩིའི་ཕོན་པོའི་རྒྱུན་བཟང་ཚངས་ཆེན་རལ་པ་བཙུར་པ་ལས་ཕྱུང་སྐལ་ལྡན་ཤིང་རྟའི་གདུང་སེལ་དཔལ་དུ་ལམ་གསུམ་འབབ།།
གསེར་རིའི་ཕྲེང་བ་བསྒྲིགས་པའི་དབུས་ན་ལྷུན་པོ་ཇི་བཞིན་མཁས་དང་གྲུབ་དགུའི་གཙུག་ཏོར་རྩེ་ན་གཙུག་གི་ནོར་བུ་ཇི་བཞིན་མཛེས།།
ཚངས་སྤྱོད་རྨ་བྱའི་སྒྲོ་གདུགས་རྩེན་པ་མ་ལ་ཡ་རིའི་ནགས་ཀླུང་ལས་མཆེད་གཞན་ཕན་དྲི་བཞོན་གྱིས་བདས་པ།།
བློ་བཟང་སྙན་རྒྱུད་འགྲམ་པའི་ཆང་གིས་གང་ཐུགས་སྐྱེད་ཚལ་བ་ཀུ་ལ་ཡི་འདབ་སྟོང་གྲོལ།།
དྲང་སྲོང་ཆེན་པོའི་རིང་ལུགས་སྤྱི་དང་གསེར་སྦྱངས་གཙང་མའི་རྣམ་ཐར་རྒྱ་མཚོའི་སྲས་མོའི་རྒྱུན།།
ཧུབ་ཀྱིས་བཏུང་བའི་ཁ་ཡི་སྒོ་ནས་ཛ་ཧུ་ན་ཡིས་གངྒ་མཛའ་མོའི་རྒྱུན་བཞིན་བྱོལ། འདོད་ཡོན་ནོར་བུས་གཙུག་ན་མཛེས་པ་དབང་ཕྱོགས་གདུགས་པའི་ལག་འགྲོ་བྱེ་བའི་ཁྱུ་ཚོགས་ཀྱིས།།
མི་གཙང་ཁ་རླངས་ན་བུར་དང་འགྲོགས་འཁྱོགས་པོའི་འགྲོས་ཀྱིས་ས་ལའི་སྨན་ལྗོངས་ལ་འཁྲིལ་བས།།
རྫོགས་ལྡན་དཔྱིད་ཀྱི་སྲོག་དབུགས་བསྡུས་ཏེ་དུ་ཁའི་མུན་པ་ཁ་བའི་གོས་ཀྱི་ཟོལ་དུ་འཐིབས།།
ཕྱག་ན་པདྨོའི་ཐུགས་བསྐྱེད་ཟེ་བས་མུན་པའི་ཐུན་མཚམས་དགུན་གྱི་ཡོལ་བ་ཕྱེས་པའི་དྲོད་བག་འཛུམ་པ་དང་།།
གང་གི་མཚན་སྙན་དབྱར་སྐྱེས་མགྲོན་པོའི་རྒྱངས་གླུ་སྙན་པོ་ཕྱོགས་ཀྱི་བུ་མོའི་ཐོས་འཛིན་ནགས་ཀླུང་ལ་རྩེན་པས།།
ལས་ལྡན་སྐལ་བཟང་བྱེ་བའི་ཡིད་ལ་དད་གསུམ་རྣམ་སད་ཁེངས་པ་བསྙིལ་བའི་རྫོགས་ལྡན་དབྱར་གྱི་ལང་ཚོ་སྒེག། སྨད་ལྗོངས་དབྱིག་གི་འཛིན་མའི་ཐིག་ལེར་སྨུག་རྩི་འཐུང་བའི་མཚམས་སྤྲིན་ལ་ཁྱུད་གུར་ཀུམ་གསར་པའི་ལང་ཚོ་དར།།
སྙན་འཇེབས་ཚིག་གི་སྡེབ་སྦྱོར་དག་ནི་དཎྜིའི་ལུགས་ཀྱི་ལུས་རྒྱན་སྲོག་ལ་སྐྱོན་གྱིས་མ་གོས་སྙན་ངག་མཁན་གྱི་མགྲིན་པའི་རྩ་མདུད་གྲོལ་བའི་ལུགས།།
ཟབ་རྒྱས་དོན་གྱི་གོ་རིམ་དག་ནི་སྡེ་བཞིའི་སྲོག་གི་རྩ་བ་དང་འགྲོགས་གསུང་རབ་ཚད་མའི་ལུང་གི་དགོངས་དོན་མཁས་བཙུན་བཟང་པོའི་རྣམ་ཐར་གསལ།།
རྣམ་དག་རྩོམ་གྱི་སྐུལ་སློང་དག་ཀྱང་བ་ཚྭས་མ་རྙོག་དད་གསུམ་རླབས་ཀྱི་རྩེ་དགའ་རོལ་བའི་རྣམ་དཀར་རྒྱ་མཚོར་དགེ་ལེགས་ནོར་བུའི་ཟོང་གིས་གཏམས།།
བྱེད་པོ་ཉིད་ཀྱང་རྒྱ་བོད་གཙུག་ལག་ལྔ་ཕྲག་ཤེས་བྱའི་ཁྱོན་རྣམས་ཀུན་ལ་སྐྱེས་སྦྱངས་གོམས་པའི་སྤོབས་པ་དགེ་བས་ཉེས་བཤད་དྲི་མས་གོས་པ་མེད།།
དེ་ཕྱིར་ཕྱོགས་དང་རང་བློས་སྦྱར་བའི་སྒྲོ་སྐུར་གཏམ་གྱིས་འདི་ཞེས་བདག་ཏུ་བཟུང་བ་ཡི།།
བཤེས་གཉེན་དམ་པའི་རྣམ་ཐར་བསྙད་ལས་བདག་གི་བསོད་ནམས་ཕྱོགས་ཀྱི་འཁོར་ལོར་རྣམ་པར་དཀར་བའི་འོད་སྣང་གིས།།
ཁྱབ་ཅིང་ཡིད་མཁའ་ཞེས་པའི་དྲི་བྲལ་སྔོ་སངས་འཕྱངས་འཕྲུལ་བདེ་འབྱུང་རལ་པའི་གཙུག་གི་རྒྱན་ལྟར་དཀར་བའམ།།
སེམས་ཀྱི་སྦྲུལ་ལ་གདེངས་ཀའི་ནོར་དང་ལྷུན་པོའི་སྤོ་ལ་ཁང་བཟང་ཇི་བཞིན་ལེགས་ཚོགས་གང་ཞིག་ཐོབ་པ་དེས།།
སྲིད་གསུམ་འགྲོ་ཀུན་དམ་པས་རྗེས་བཟུང་ས་ལམ་རྟོགས་པའི་བང་རིམ་བརྒལ་ཏེ་མྱུར་དུ་བདེར་གཤེགས་སར་བགྲོད་ཤོག།
དད་གསུམ་རྦ་རླབས་འཕྱུར་བའི་ཆུ་གཏེར། དཔལ་འབྱོར་མཐུན་རྐྱེན་ཐད་ངའི་ཤག་རོགས་དམ་ཚིག་གཅིག་པའི་སྤུན་གྲོགས་ཨ་རི་གནས་སྡོད་ངག་དབང་བསོད་ནམས་ཀྱིས་མཚམས་སྦྱོར་གནང་སྟེ། ཕྱི་རྒྱལ་ནུབ་ཕྱོགས་ཡུལ་གྲུ་ཁག་ཏུ་ཡོད་པའི་དགེ་ཕྲུག་དང་དད་ལྡན་རྣམ་པས་དང་བ་ཆེན་པོའི་སྒོ་ནས་ཞལ་འདེབས་བསྡུ་རུག་བྱས་པ་གཤམ་གསལ།
སྟོང་གསུམ་ཛམྦུའི་གསེར་གྱིས་བཀང་བྱས་ཀྱང་། ། ཆ་ཡི་ཆ་ཙམ་བསྐྲུན་པར་མི་ནུས་པའི། ། དོན་བཟང་བསམ་འཕེལ་ནོར་བུས་ཡོངས་གཏམས་པ། ། དད་གསུམ་རྦ་རླབས་འཕྱུར་བའི་ཆུ་གཏེར་འདི། ། བར་དུ་བསྐྲུན་པའི་རྒྱ་མཚོའི་གོས་གྱི་ཁྱོན། ། ། དད་གསུམ་དཔུང་པས་གྱེན་དུ་འདེགས་པ་ལ། ། ཁྱབ་འཇུག་ཁེངས་པ་ས་འོག་བཅིལ་བའི་འཕྲུལ། ། དཔག་ཡས་ལེགས་བྱས་འཆང་བ་དེ་དག་ཀུན། །འགྲོ་ཀུན་འདྲེན་པའི་བྱེད་པོ་ཉིད་གྱུར་ཅིག། ། ཅེས་པ་ཡང་པར་བྱང་སྨོན་ཚིག་གི་ཚུལ་དུ་རྣམ་ཐར་རྩོམ་པ་པོ་རང་གིས་སྦྱར་བ་དགེ་ལེགས་འཕེལ།། །།
གོང་གསལ་ཨ་སྒོར་དེ་དག་ཨ་རི་ནས་བསོད་ནམས་རྡོ་རྗེའི་མིང་ཐོག་ནས་རྒྱ་གར་དུ་ངའི་མིང་ཐོག་ཐད་གཏོང་གནང་བའི་མཛར་བསྒྱུར་ཧིན་སྒོར། ༤༥༨༡༠ ཐོག་ཧིན་སྒོར་༢༧༠༠༠ བསྣན་པས་ཁྱོན་བསྡོམས་ཧིན་སྒོར༧༢༨༡༠ ཐམ་པ་ཏག་ཏག་བྱུང་། གཞན་ཡང་ཁོ་བོའི་རིག་པའི་གྲོགས་པོ་དང་དགོན་པ་གཅིག་པ། དགེ་ཕྲུག་དང་སྤུན་མཆེད་ཁག་གཅིག་གིས་གློག་ཀླད་དུ་འཇུག་པ་དང་ཞུས་དག་གཏོང་རོགས་གནང་བ་སོགས་ཀྱི་ཆ་རྐྱེན་དེ་དག་ལ་བརྟེན་ནས་རྣམ་ཐར་འདི་བཞིན་ལེགས་གྲུབ་བྱུང་བས་གོང་གསལ་འབྲེལ་ཡོད་དེ་དག་ལ་ཐུགས་རྗེ་ཆེ་ཞུ་རྒྱུ་ཡིན། །
སྐུ་ཉིད་རྟག་ཏུ་ལག་ཐོག་ཁ་པར་ཐོག༼ཁུར་སྣོན་བྱེད་བཞིན་པ༽ཞེས་པའི་རྐྱེན་གྱིས་དངངས་འཚབ་སྐྱེས་སྲིད་དམ། ཡང་ན་སྐུ་ཉིད་རྟག་ཏུ་སྐུད་མེད་དྲ་བ་བརྡ་རྟགས་འཚོལ་མ་ཐུབ་པས་སུན་སྣང་བྱུང་ཡོད་དམ། 5དུས་རབས་སླེབས་ལ་ཉེ་བའི་མཚམས་འདིར། གནད་དོན་དེ་དག་ལོ་རྒྱུས་སུ་འགྱུར་འགྲོ་ངེས། 5ལྡན་པའི༼རིམ་འདས་དྲ་འགྲོས” དེ་གང་དུའང་ཡོད་པ་མ་ཟད། དེས་མ་འོངས་པར་མི་བཟོས་རིག་ནུས་དང་། རིག་ནུས་ཁྱིམ་ཆས། དེ་བཞིན་དངོས་དོན་རྟོག་བཟོ་བཅས་ཀྱི་ཚན་རྩལ་གསར་པ་རྣམས་ང་ཚོའི་འཚོ་བའི་ཁྲོད་དུ་གཏིང་ཟབ་མོར་སིམ་པར་སྒོ་མོ་འབྱེད་ངེས།
ཀྲུང་གོའི་5ལག་རྩལ་དེ་འཕེལ་རྒྱས་ཇི་ཙམ་ཐོན་ཡོད། རྒྱལ་ཡོངས་འཐུས་མི་ཚོགས་ཆེན་གྱི་འཐུས་མི་དང་ཀྲུང་གོའི་འགུལ་བསྐྱོད་ཀྲེ་ཅང་ཀུང་སིིའི་ལས་འཛིན་ཆེན་མོ་ཀྲན་ཅི་ཡིས་ངོ་སྤྲོད་གནང་བར། རྒྱལ་ཡོངས་སུ་ཆེས་སྔ་ཤོས་ཀྱི་5ཚོད་ལྟ་དེ་རང་རྒྱལ་གྱིས་འདོན་སྤེལ་གནང་བ་དང་། གཙོ་བོར་འདོན་པའི་5ལག་རྩལ་གྱི་འཆར་འགོད་མང་དག་ཅིག་ཀྱང་རྒྱལ་སྤྱིའི་ཚད་གཞིའི་ནང་དུ་འཇུག་ཡོད།